
Függőleges körhenger körül kialakuló áramlás jellemzőinek vizsgálata kényszerkonvekció esetén

A dolgozatban függőleges helyzetű, a hosszúság koordinátával arányos sebességgel mozgó körhenger körüli áramlást vizsgálunk newtoni folyadékra. A jelenséget leíró parciális differenciálegyenlet-rendszer peremérték-feladatát nem-newtoni folyadékra származtatjuk, dimenzió analízis segítségével dimenziómentesítjük a differenciálegyenleteket, majd határréteg feltételezésekkel élve származtatjuk a határréteg-egyenleteket. Egyparaméteres Lie-szimmetriacsoporttal invariáns megoldást keresünk a peremérték-feladatra. Hasonlósági megoldást kényszerkonvekció esetére adjuk meg. A csatolt közönséges nemlineáris differenciálegyenlet-rendszer rendszámát kanonikus koordináták segítségével csökkentjük és spektrál kollokációs módszerrel oldjuk meg. Megmutatjuk, hogy a diszkretizált feladatnak két megoldása van, vizsgáljuk a paraméterek hatását a megoldásra és becsüljük a hibát. A kollokációs pontokban előállított megoldásra baricentrikus Lagrange-interpolációt alkalmazunk.



